Patrick Roy

Patrick Roy (* 5. október 1965, Quebec, Quebec, Kanada) je bývalý kanadský hokejový brankár a v súčasnosti tréner mužstva New York Islanders v NHL. Zároveň je spolumajiteľ juniorského tímu Québec Remparts v QMJHL. Do 17. marca 2009 držal rekord NHL v počte víťazstiev a zápasov brankárov, kedy ho prekonal Martin Brodeur. V NHL nastupoval za tímy Montreal Canadiens a Colorado Avalanche. V roku 2003 sa stal členom Hokejovej siene slávy.

Roy je doteraz idolom pre začínajúcich mladých brankárov.

Klubová kariéra

Začiatky v NHL
Roy začínal s hokejom v tíme Granby Bisons v Quebec Major Junior Hockey Leauge. Do NHL sa dostal v roku 1984, keď ho draftoval tím Montreal Canadiens z 51. miesta. V sezóne 1984/85 odohral za Montreal iba jeden zápas. Naplno sa usídlil v tíme v sezóne 1985/86, v ktorej odchytal 47 zápasov. 

Pôsobenie v Montreale
Roy odchytal v Montreale úctyhodných 10 rokov a už v roku 1986 sa tešil zo Stanley Cupu. Roy sa stal vo veku 20 rokov najmladším hráčom, ktorý získal Conn Smythe Trophy (pre najužitočnejšieho hráča play-off). 

Počas pôsobenie v tíme Canadiens patril medzi hviezdy tímu. V roku 1993 sa po prehre prvých dvoch zápasov Canadiens v prvom kole play-off s Quebec Nordiques špekulovalo o výmene Roya. Nakoniec Montreal otočil sériu z 0-2 na 4-2 a pokračoval na ceste za svojím druhým Stanley Cupom.

Zlom prišiel v decembri 1995, keď v zápase proti Detroitu Red Wings Montreal vysoko prehral a tréner Mario Tremblay nechal Roya v bráne, aj keď už dostal 9 gólov.

Pôsobenie v Colorade
náhľad|Patrick Roy počas zápasu, 1998
Ešte v decembri 1995 prestúpil do Colorada v rámci výmeny "Le Trade" (Roy spolu s vtedajším kapitánom Mikeom Keanom boli vymenení do Colorada za brankára Jocelyna Thibaluta, českého útočníka Martina Ručinského a ruského útočníka Andreja Kovalenka). Roy doviedol Colorado k víťazstvu v play-off hneď v svojej prvej sezóne v tíme. Tento úspech v roku 1996 znamenal aj prvý zisk Stanley Cupu pre Colorado Avalanche. 2001 vyhral Stanleyho pohár po štvrtýkrát.

22. apríla 2003 odohral svoj posledný zápas v kariére, Colorado vypadlo v siedmom zápase prvého kola play-off s tímom Minnesota Wild.

Reprezentáčná kariéra

Reprezentoval Kanadu na ZOH 1998 v Naganu, kde Kanada obsadila v konečnom poradí štvrté miesto. Roy odohral 6 zápasov v ktorých vychytal jeden shotout. Jeho gólový priemer na zápas bol 1,46.

Trénerská kariéra
Po ukončení hráčskej kariéry sa stal Patrick Roy v septembri 2005 trénerom juniorského mužstva Québec Remparts v QMJHL. Hneď v prvej sezóne vyhral so svojím tímom Memorial Cup, najdôležitejší pohár v kanadskom juniorskom hokeji. V klube, ktorého spolumajiteľom je, pôsobil do roku 2013 v tejto funkcii.

Jeho dobré výsledky nezostali ani NHL bez povšimnutia: v sezóne 2013/14 predstavilo Colorado Avalanche svojho bývalého hráča ako nového trénera. Na konci sezóny, v ktorej mužstvo pod jeho vedením nazbieralo 112 bodov a sa dostalo do prvého kola play-off, stálo ocenenie Jack Adams Awardom, trofej pre najlepšieho trénera. Colorado však v nasledujúcich dvoch sezónach nepostúpilo do play-off, a preto Patrick Roy v lete 2016 odstúpil z funkcie.

V roku 2018 sa vrátil do tímu Québec Remparts a 2023 s ním opäť vyhral Memorial Cup.

Po tom, čo New York Islanders v januári 2024 prepustili Lanea Lamberta, prijal Roy ponuku tímu z Long Islandu a po druhýkrát prevzal post hlavného trénera v NHL.

Štatistiky
Základná sezóna
     Sezóna Tím Liga GP W L T MIN GA SO GAA 1982-83 Granby Bisons QMJHL 54 13 35 1 2808 293 0 6.26 1983-84 Granby Bisons QMJHL 69 29 29 1 3585 265 0 4.44 1984-85 Granby Bisons QMJHL 44 16 25 1 2463 228 0 5.55 1984-85 Sherbrooke Canadiens AHL 1 1 0 0 60 4 0 4.00 1984-85 Montreal Canadiens NHL 1 1 0 0 20 0 0 0.00 1985-86 Montreal Canadiens NHL 47 23 18 3 2651 148 1 3.35 1986-87 Montreal Canadiens NHL 46 22 16 6 2686 131 1 2.93 1987-88 Montreal Canadiens NHL 45 23 12 9 2586 125 3 2.90 1988-89 Montreal Canadiens NHL 48 33 5 6 2744 113 4 2.47 1989-90 Montreal Canadiens NHL 54 31 16 5 3173 134 3 2.53 1990-91 Montreal Canadiens NHL 48 25 15 6 2835 128 1 2.71 1991-92 Montreal Canadiens NHL 67 36 22 8 3935 155 5 2.36 1992-93 Montreal Canadiens NHL 62 31 25 5 3595 192 3 3.20 1993-94 Montreal Canadiens NHL 68 35 17 11 3867 161 7 2.50 1994-95 Montreal Canadiens NHL 43 17 20 6 2566 127 1 2.97 1995-96 Montreal Canadiens NHL 22 12 9 1 1260 62 1 2.95 1995-96 Colorado Avalanche NHL 39 22 15 1 2305 103 1 2.68 1996-97 Colorado Avalanche NHL 62 38 15 7 3698 143 7 2.32 1997-98 Colorado Avalanche NHL 65 31 19 13 3835 153 4 2.39 1998-99 Colorado Avalanche NHL 61 32 19 8 3648 139 5 2.29 1999-00 Colorado Avalanche NHL 63 32 21 8 3704 141 2 2.28 2000-01 Colorado Avalanche NHL 62 40 13 7 3585 132 4 2.21 2001-02 Colorado Avalanche NHL 63 32 23 8 3773 122 9 1.94 2002-03 Colorado Avalanche NHL 63 35 15 13 3769 137 5 2.18 Spolu NHL 1029 551 315 131 60235 2546 66 2.54

Play-off
     Sezóna Tím Liga GP W L MIN GA SO GAA 1983-84 Granby Bisons QMJHL 4 0 4 244 22 0 5.40 1984-85 Sherbrooke Canadiens AHL 13 10 3 769 37 0 2.88 1985-86 Montreal Canadiens NHL 20 15 5 1218 39 1 1.92 1986-87 Montreal Canadiens NHL 6 4 2 330 22 0 4.00 1987-88 Montreal Canadiens NHL 8 3 4 430 24 0 3.34 1988-89 Montreal Canadiens NHL 19 13 6 1206 42 2 2.08 1989-90 Montreal Canadiens NHL 11 5 6 641 26 1 2.43 1990-91 Montreal Canadiens NHL 13 7 5 785 40 0 3.05 1991-92 Montreal Canadiens NHL 11 4 7 686 30 1 2.62 1992-93 Montreal Canadiens NHL 20 16 4 686 30 1 2.62 1993-94 Montreal Canadiens NHL 6 3 3 375 16 0 2.56 1995-96 Colorado Avalanche NHL 22 16 6 1454 51 3 2.10 1996-97 Colorado Avalanche NHL 17 10 7 1034 38 3 2.20 1997-98 Colorado Avalanche NHL 7 3 4 430 18 0 2.51 1998-99 Colorado Avalanche NHL 19 11 8 1173 52 1 2.65 1999-00 Colorado Avalanche NHL 17 11 6 1039 30 3 1.79 2000-01 Colorado Avalanche NHL 23 16 7 1451 41 4 1.69 2001-02 Colorado Avalanche NHL 21 11 10 1241 52 3 2.51 2002-03 Colorado Avalanche NHL 7 3 4 423 16 1 2.26 Spolu NHL 247 151  94 15209 584 23 2.30

Ocenenia

Conn Smythe Trophy - získal ju v rokoch 1986, 1993 a 2001
Vezina Trophy - získal ju v rokoch 1989, 1990 a 1992
William M. Jennings Trophy - získal ju v rokoch 1987-89, 1992, 2002
Stanley Cup vyhral v rokoch 1986, 1993, 1996 a 2001
Hral v 11.tich zápasoch all-star - 1988, 1990, 1991, 1992, 1993, 1994, 1997, 1998, 2001, 2002, 2003
V roku 2006 ho prijali do Siene slávy NHL 

 Referencie 

Externé odkazy

 Profil na hockeygoalies.com
 Profil na legendsofhockey.net

Kategória:Kanadskí hokejisti
Kategória:Kanadskí hokejoví brankári
Kategória:Kanadskí hokejoví tréneri
Kategória:Kanadskí olympionici
Kategória:Hráči Montreal Canadiens
Kategória:Hráči Colorado Avalanche
Kategória:Brankári Montreal Canadiens
Kategória:Brankári Colorado Avalanche
Kategória:Hokejisti draftovaní klubom Montreal Canadiens
Kategória:Brankári v NHL
Kategória:Víťazi Stanleyho pohára
Kategória:Hokejisti na Zimných olympijských hrách 1998
Kategória:Držitelia Vezina Trophy
Kategória:Členovia Hokejovej siene slávy
Kategória:Osobnosti z Quebecu (mesto)